**ΨΗΦΙΣΜΑ**

Το Τμήμα Ηλεκτρολόγων Μηχανικών και Μηχανικών Υπολογιστών της Πολυτεχνικής Σχολής του Αριστοτελείου Πανεπιστημίου Θεσσαλονίκης με οδύνη πληροφορήθηκε

τον θάνατο του Ομότιμου Καθηγητή

**Επαμεινώνδα Κριεζή**

Ο εκλιπών υπήρξε ο πρώτος καθηγητής του Τμήματος Ηλεκτρολόγων Μηχανικών και Μηχανικών Υπολογιστών, της Πολυτεχνικής Σχολής του ΑΠΘ.

Διετέλεσε Πρόεδρος του Τμήματος

και Διευθυντής του Τομέα και του Εργαστηρίου Τηλεπικοινωνιών.

Υπήρξε πανεπιστημιακός δάσκαλος με εξαίρετο ήθος προς φοιτητές και συναδέλφους.

Η διδακτική του προσφορά υπήρξε ανεκτίμητη και μοναδική.

Ως αφοσιωμένος και άοκνος υπηρέτης του Πανεπιστημίου συνέβαλε καθοριστικά στη θεμελίωση των ακαδημαϊκών παραδόσεων που διέπουν τη φυσιογνωμία και τη λειτουργία του Τμήματος Ηλεκτρολόγων Μηχανικών και Μηχανικών Υπολογιστών.

Το ερευνητικό του έργο είναι εμβληματικό, αναγνωρισμένο και ευρύτατο.

Μέσω εμπνευσμένης και διακριτικής καθοδήγησης διαμόρφωσε μεγάλο μέρος των ερευνητικών κατευθύνσεων του Τομέα Τηλεπικοινωνιών και του Τμήματος.

Ο ίδιος και οι μαθητές του κατάφεραν να αναδείξουν το Τμήμα μας ως ένα διεθνώς αναγνωρισμένο σημείο αναφοράς στις περιοχές του ηλεκτρομαγνητισμού και των εφαρμογών του.

Τιμώντας τη μνήμη του, το Τμήμα Ηλεκτρολόγων Μηχανικών και Μηχανικών Υπολογιστών

Ψ η φ ί ζ ε ι

1. Να εκφραστούν τα συλλυπητήρια στην οικογένειά του.

2. Να αναρτηθεί το σχετικό ψήφισμα στην ιστοσελίδα του Τμήματος.

Ο Πρόεδρος του Τμήματος

Ιωάννης Θ. Ρέκανος

Καθηγητής